BBC Hausa - News - An nada sabon ministan cikin gida na Saudiyya
An nada sabon ministan cikin gida na Saudiyya
An sabunta: 5 ga Nuwamba, 2012 - An wallafa a 19:46 GMT
Sarki Abdallah ya nada sabon ministan cikin gida
Sarki Abdallah na Saudi Arabia ya cire ministan cikin gidan Kasar tare da maye gurbin- sa da mutumin da yake tafiyantar da harkokin tsaron kasar shekara da shekaru
Sabon Ministan dai shine Yarima Mohammed bn Nayif, dan Marigayi Yarima Nayif wanda ya rasu a watan Yuni bayan da shi kansa ya rike mukamin Ministan cikin- gidan tsawon shekaru
Yarima Mohammed ya maye gurbin Yarima Ahmed bn Abdul aziz, daya daga cikin kannan Sarkin, wanda ya rike mukamin na wasu 'yan watanni
Wakilin BBC yace wata dokar gidan sarauta ce ta sanar da cewa an cire shine daga kan mukamin- nasa bayan da ya bukaci yana son hakan
Kuma abu mafi mahimmaci ga sabon ministan shine cewar shekarun sa hamsin da 'yan kai, wata alama ke nan dake nuni da cewar Kasar Saudiyyan maiyiwuwa daga karshe tana shirin samar da wani karni na matasa a matsayin shugabanni
Hajji: an mayar da maniyyatan Najeriya 44